<https://torsgota.fo/tiltok/altjoda-salarheilsudagur-2022-skulaaftran/event_54807_0>
<http://schema.org/description>
"<p dir='ltr'>Aftur í ár skipar Sinnisbati fyri tiltaki á Altjóða Sálarheilsudegnum tann 10. Oktobur. Í ár hava vit valt at leggja dent á skúlaaftran.</p> <p dir='ltr'>Tað eru fleiri og fleiri børn, sum aftra seg við at fara í skúla. Vit síggja trupulleikan bæði í Føroyum og uttanlanda. Tí vil Sinnisbati brúka Altjóða Sálarheilsudagin í ár til at varpa ljós á fyribrigdið skúlaaftran. Hvat er hetta fyri eitt fyribrigdi? Hvussu kemur skúlaaftran til sjóndar, og hvat gera vit við trupulleikan?</p> <p>&nbsp;</p> <p dir='ltr'>Vit hava eina fjølbroytta skrá fyri dagin:</p> <ul> <li dir='ltr'> <p dir='ltr'>Petur Lamhauge, námslektari í sernámsfrøði á Fróðskaparsetri Føroya hevur framløgu um skúlaaftran sum fyribrigdi, og hvat vit vita um trupulleikan.</p> </li> <li dir='ltr'> <p dir='ltr'>Bjørg Dam, forkvinna í ADHD-felagnum heldur upplegg.</p> </li> <li dir='ltr'> <p dir='ltr'>Poula Patursson, mamma at gentu við skúlaaftran, greiðir frá persónligum upplivingum sum foreldur at barni, sum ikki megnar at koma í skúla.</p> </li> <li dir='ltr'> <p dir='ltr'>Sofaprát verður við formannin í Føroya lærarafelag, skúlastjóran á Skúlanum á Fløtum, skúlastjóran á Skúlanum á Argjahamri og varaskúlastjóran á Skúlanum við Løkin.</p> </li> <li dir='ltr'> <p dir='ltr'>Sinnisbati Ung vísir stuttfilm, og hevur sofaprát við leiðaran av lestrarvegleiðingini og næmingar á Glasir.</p> </li> </ul> <p>&nbsp;</p> <p dir='ltr'>Umframt upplegg og sofaprát, koma Lena Andersen og Niclas Johannesen at spæla nøkur løg,  og Niclas Heri Jákupsson kemur at avdúka eitt spildurnýtt lag.</p> <p dir='ltr'>Ársins sálarheilsuvirðisløn verður eisini latin til ein ella fleiri, sum hava gjørt okkurt serligt fyri at varpa ljós á sálarheilsu, ella hevur gjørt eitt gott arbeiði ella átak, fyri at bøta um korini hjá fólki við sálarsjúku. Kennir tú onkran, sum áttið at fingið heiðurslønina? Send uppskot inn á <a href='mailto:Sinnisbati@sinnisbati.fo' target='_blank' rel='noopener noreferrer'>Sinnisbati@sinnisbati.fo</a></p> <p>&nbsp;</p> <p dir='ltr'>Tiltakið byrjar kl. 17.00, og dagurin verður hildin í Reinsaríinum. Øll eru vælkomin.</p> "
<https://torsgota.fo/tiltok/altjoda-salarheilsudagur-2022-skulaaftran/>